กฎกระทรวงฉบับที่ ๒(พ.ศ. ๒๕๒๖)ออกตามความในพระราชกำหนดภาษีการเดินทางออกนอกราชอาณาจักรพ.ศ. ๒๕๒๖[๑] อาศัยอำนาจตามความในมาตรา๙ (๓) และมาตรา ๒๒ แห่งพระราชกำหนดภาษีการเดินทางออกนอกราชอาณาจักรพ.ศ. ๒๕๒๖ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ ให้ผู้เดินทางดังต่อไปนี้ได้รับยกเว้นภาษีการเดินทางออกนอกราชอาณาจักร (๑)ภิกษุ สามเณร นักพรต หรือนักบวช (๒)ผู้เดินทางซึ่งนับถือศาสนาอิสลามที่เดินทางไปประกอบพิธีฮัจย์ ณ เมืองเมกกะ ประเทศซาอุดิอาระเบีย (๓)ผู้เดินทางซึ่งไปทำงานนอกราชอาณาจักรตามสัญญาจ้างแรงงาน ที่กรมแรงงานให้ความเห็นชอบตามกฎหมายว่าด้วยการจัดหางานและคุ้มครองคนหางาน (๔)[๒] ข้าราชการหรือลูกจ้างซึ่งปฏิบัติหน้าที่ประจำสถานทูตหรือสถานกงสุลไทยในต่างประเทศรวมทั้งสามี ภริยา บุพการี ผู้สืบสันดาน หรือคนรับใช้ส่วนตัวของข้าราชการ และลูกจ้างดังกล่าวทั้งนี้เฉพาะกรณีที่สถานทูตหรือสถานกงสุลไทยนั้นตั้งอยู่ในประเทศที่มีอาณาเขตติดต่อกับประเทศไทยและเฉพาะการเดินทางออกนอกราชอาณาจักรโดยทางบก หรือทางน้ำไปยังประเทศนั้น (๕)[๓] ผู้เดินทางซึ่งเดินทางผ่านประเทศไทยเพื่อไปยังต่างประเทศและจำเป็นต้องเข้าในราชอาณาจักรเพราะเหตุอากาศยานขัดข้องหรือเพื่อรอการเปลี่ยนอากาศยานเนื่องจากไม่มีอากาศยานที่จะเดินทางต่อภายในยี่สิบสี่ชั่วโมงแต่ผู้เดินทางดังกล่าวจะต้องเดินทางออกนอกราชอาณาจักรภายในสี่สิบแปดชั่วโมงนับแต่เวลาที่เข้าในราชอาณาจักรให้ไว้ ณ วันที่ ๒๘ ธันวาคม พ.ศ. ๒๕๒๖สมหมาย ฮุนตระกูลรัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรยกเว้นภาษีการเดินทางออกนอกราชอาณาจักรให้แก่ภิกษุ สามเณรนักพรต หรือนักบวช ผู้เดินทางซึ่งนับถือศาสนาอิสลามที่เดินทางไปประกอบพิธีฮัจย์ ณเมืองเมกกะ ประเทศซาอุดิอาระเบีย และผู้เดินทางซึ่งไปทำงานนอกราชอาณาจักรตามสัญญาจ้างแรงงานที่กรมแรงงานให้ความเห็นชอบ จึงจำเป็นต้องออกกฎกระทรวงนี้กฎกระทรวงฉบับที่ ๓ (พ.ศ. ๒๕๒๗) ออกตามความในพระราชกำหนดภาษีการเดินทางออกนอกราชอาณาจักรพ.ศ. ๒๕๒๖[๔]หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรยกเว้นภาษีการเดินทางออกนอกราชอาณาจักรให้แก่ข้าราชการหรือลูกจ้างซึ่งปฏิบัติหน้าที่ประจำสถานทูตหรือสถานกงสุลไทยในต่างประเทศ รวมทั้งสามี ภริยาบุพการี ผู้สืบสันดาน หรือคนรับใช้ส่วนตัวของข้าราชการและลูกจ้างดังกล่าว ทั้งนี้ เฉพาะกรณีที่สถานทูตหรือสถานกงสุลไทยนั้นตั้งอยู่ในประเทศที่มีอาณาเขตติดต่อกับประเทศไทยและเฉพาะการเดินทางโดยทางบกหรือทางน้ำไปยังประเทศนั้น เพื่อบรรเทาความเดือดร้อนและเพื่อความสะดวกในการปฏิบัติหน้าที่ของบุคคลดังกล่าวจึงจำเป็นต้องออกกฎกระทรวงนี้กฎกระทรวง ฉบับที่ ๕ (พ.ศ. ๒๕๒๙) ออกตามความในพระราชกำหนดภาษีการเดินทางออกนอกราชอาณาจักรพ.ศ. ๒๕๒๖[๕]หมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรยกเว้นภาษีการเดินทางออกนอกราชอาณาจักรให้แก่ผู้เดินทางซึ่งเดินทางผ่านประเทศไทยเพื่อไปยังต่างประเทศและจำเป็นต้องเข้าในราชอาณาจักรเพราะเหตุอากาศยานขัดข้องหรือเพื่อรอการเปลี่ยนอากาศยาน เนื่องจากไม่มีอากาศยานที่จะเดินทางต่อภายในยี่สิบสี่ชั่วโมงเพื่อเป็นการบรรเทาความเดือดร้อนและเพื่อความสะดวกของผู้เดินทางดังกล่าว แต่ผู้เดินทางดังกล่าวจะต้องเดินทางออกนอกราชอาณาจักรภายในสี่สิบแปดชั่วโมงนับแต่เวลาที่เข้าในราชอาณาจักร จึงจำเป็นต้องออกกฎกระทรวงนี้พรรณพร/เพิ่มเติม๒๐ มิถุนายน๒๕๖๒พรรณพร/ปรับปรุง๒๑ มิถุนายน๒๕๖๒[๑] ราชกิจจานุเบกษาเล่ม ๑๐๐/ตอนที่ ๒๐๒/ฉบับพิเศษ หน้า ๓/๒๘ ธันวาคม ๒๕๒๖[๒] (๔)เพิ่มโดยกฎกระทรวง ฉบับที่ ๓ (พ.ศ. ๒๕๒๗)ออกตามความในพระราชกำหนดภาษีการเดินทางออกนอกราชอาณาจักร พ.ศ. ๒๕๒๖[๓] (๕)เพิ่มโดยกฎกระทรวง ฉบับที่ ๕(พ.ศ. ๒๕๒๙) ออกตามความในพระราชกำหนดภาษีการเดินทางออกนอกราชอาณาจักร พ.ศ. ๒๕๒๖[๔] ราชกิจจานุเบกษาเล่ม ๑๐๑/ตอนที่ ๑๔๘/ฉบับพิเศษ หน้า ๔/๑๘ ตุลาคม ๒๕๒๗[๕] ราชกิจจานุเบกษาเล่ม ๑๐๓/ตอนที่ ๘๒/ฉบับพิเศษ หน้า ๑/๑๕ พฤษภาคม ๒๕๒๙